**Препорука ОДИХР број: 5/2023** која гласи: Да би се осигурали једнаки услови за вођење изборне кампање, власти би требало да спроведу мере, којима се у потпуности остварује право свих изборних актера на приступ и коришћење јавних простора за потребе кампање под једнаким условима.

**ПРЕДЛАГАЧ: ТРАНСПАРЕНТНОСТ СРБИЈА**

Измене и допуне Закона о слободном приступу информацијама од јавног значаја

**После члана 40 додаје се нови члан 40а који гласи**:

''Орган власти из члана 3. т. 1) до 7) дужан је да током изборне кампање и у периоду од 30 дана након одржаних избора сваког четвртка до 17.00 часова дана објављује следеће информације:

1. податке о исплати свих облика новчане социјалне помоћи и давања социјалне помоћи у натури
2. податке свим преносима средстава са рачуна за извршење буџета
3. податке о потрошњи средстава из буџетске резерве;
4. податке о средствима која су трансферисана локалним самоуправама;
5. податке о извршеном отпису или умањењу дугова грађанима и правним лицима,
6. податке о коришћењу службених возила, изузев података који се односе на штићена лица;
7. податке о новом запошљавању и другим видовима радног ангажовања;

Када се одржавају избори за посланике у скупштини аутономне покрајине, обавезу из става 1. имају органи власти чији је оснивач Република Србија, аутономна покрајина и локалне самоуправе са територије аутономне покрајине.

Када се одржавају избори за одборнике у скупштинама јединица локалне самоуправе, односно градске општине, обавезу из става 1. имају органи власти чији је оснивач Република Србија, локална самоуправа, односно градска општина у којој се одржавају избори, као и органи чији је оснивач аутономна покрајина у случају да се избори одржавају на територији аутономне покрајине.''

**У члану 46 став 1 после тачке 6 додаје се тачка 6а која гласи:**

''6а)пропусти да објави податке из члана 40а.''